Rikunarita-ORG/Wikinium huggingface dataset:
# Bermuda

Pelec'h emañ Bermuda.
**Bermuda** pe **ar Bermudez**, *Bermuda* dre vras e saozneg, met *The Bermudas* pe *Somers Isles* ent-ofisiel, a zo un tiriad tramor eus Breizh-Veur er Meurvor Atlantel an Norzh, er-maez da aodoù gevred ar Stadoù-Unanet. Hamilton eo ar gêr-benn.

Dizoloet e oa bet an enezeg gant ar merdeer spagnol Juan de Bermúdez er bloaz 1505, hag e anv eo a zo bet roet d'an tiriad. Daoust ma'z eo un enezeg ez eus un enezenn bennañ hepken (Main Island), hag un druilhad enezennoùigoù munut, pe neuze inizi tost-tost d'an Douar bras, evel St George's Island, St David's Island er biz, pe Ireland Island North hag Ireland Island South er gwalarn.

## Notennoù ha daveennoù
# Gary Goetzman

Gary Goetzman

den| Reizh pe jener | paotr  |
| Bro ar geodedouriezh | Stadoù-Unanet  |
| Anv-bihan | Gary  |
| Anv-familh | Goetzman  |
| Deiziad ganedigezh | 6 Du 1952  |
| Lec'h ganedigezh | Los Angeles  |
| Micher | Produer filmoù, aktour(ez) sinema  |
| Deroù ar prantad labour | 1967  |
| Rummad tost | Category:Films produced by Gary Goetzman  |

  Eus Wikidata
**Gary Michael Goetzman**, ganet d'ar 6 a viz Du 1952, zo ur produer filmoù skinwel ha filmoù hir koulz hag un aktour stadunanat. Kengrouer an embregerezh produiñ Playtone eo ivez, gant an aktour Tom Hanks.

## Notennoù ha daveennoù
# Dubai

Banniel Dubai.

**Dubai** (arabeg **دبيّ**, treuzlizherennadur: *Dubayy*) a zo ur gêr hag un emirelezh en Emirelezhioù Arab Unanet. E 2006 e oa war-dro 1 492 000 a dud o chom enni. En em astenn a ra war ur gorread a 4 114 km² en holl.

Skraberioù-oabl e Dubai.
# Henrik Pontoppidan

Henrik Pontoppidan.
**Henrik Pontopiddan** a oa ur skrivagner danek hag en deus bet Priz Nobel al lennegezh a-gevret gant Karl Adolph Gjellerup. Ganet e oa bet d’ar 24 a viz Gouere 1857 ha marvet e oa d’an 21 a viz Eost 1943.

Henrik Pontoppidan a oa bet ganet e Fredericia, e ledenez Jylland, mab d’ur pastor. Goude bezañ labouret evel skolaer ha goude-se evel kazetenner, e teuas da vezañ skrivagner leun-amzer adalek 1881. Beajiñ a reas kalz dre Europa.

Henrik Pontoppidan a voe unan eus ar skrivagnerien naturelour kentañ e Danmark. En e oberennoù e taolennas e vro en e amzer, buhez ar re baour koulz hag hini hag ar re binvidik. Er bloavezh 1917 e voe roet dezhañ Priz Nobel al lennegezh, a-gevret gant Karl Adolph Gjellerup.

Mervel a reas Henrik Pontoppidan e Kopenhagen.

## Un nebeud eus e skridoù

* *Sandinge Meninghed* (romant, 1883)
* *Fra Hytterne* (danevell, 1887)
* *Isbjørnen* (romant, 1887)
* *Det forjættede Land* (romant e 3 levrenn, 1891-1895)
* *Lykke-Per* (romant en 8 levrenn, 1898-1904)
* *De Dødes Rige* (romant e 5 levrenn, 1912-1916)

## Liammoù diavaez

* Pontoppidan berr-ha-berr
* Pontoppidan hag e oberennoù
* Priz Nobel
# Bredoniezh

bredoniezh

diskiblezh akademek, skourr eus ar skiant, dibarder yec'hedel| Iskevrennad eus | human science, skiantoù ar yec'hed, behavioral sciences  |
| Arvez | faculty of psychology  |
| Dezverket dre | psychology award  |
| Istor | history of psychology  |
| Pleustret gant | psychologist  |
| Skouer an elfenn | branch of psychology, termenadurezh ar psikologiezh, psychological methodology  |
| Stack Exchange site URL |   |
| Enebet ouzh | pseudopsychology  |

  Eus Wikidata
Ar **vredoniezh** pe **psikologiezh** (diwar ar gresianeg: *psyche* = bred ha*logos* = ger) zo studi emzalc'h, spered ha preder an den da gentañ holl, met emzalc'h ha spered al loened a zo studiet ivez, pe evel ur gelenn he-unan (cf. gouiziaduriezh al loened pe an etologiezh)pe c'hoazh, ha daelioù a zo diwarnañ, evel un tu evit merzout traoù a bled gant ar vredoniezh denel (cf. bredoniezh keñverel).

Pleustret e vez war ar vredoniezh e doareoù skiantel ha nann-skiantel. Ar vredoniezh a vez graet ar muiañ ganti a zo pozitivour he diazez pa ra gant studioù kementadel ha gant an hentenn skiantel evit testiñ ha diskar ar martezeadennoù o vezañ graet en un doare arnodel. Ar vredoniezh a ra alies gant an diuzelouriezh, da lavarout eo e sach pep gouiezegezh a c'hell kavout e tachennoù skiantel zo evit klask displegañ ha kompren an emzalc'h.

Koulskoude ne vez ket heuliet an hentenn skiantel gant pep enklask bredoniezh. Arveret e vez gant an imbourc'h kementadel teknikoù jubenniñ evit sevel lod a zeskrivadurioù sachet diwar ar glinikenn hep arnod.
Kavet e vez ivez bredoniourion, ar vredoniourion denelour, da skouer, ha n'int ket evit degemer un hentenn skiantel.
# Erv (gorread)

An **erv** zo un unanenn c'horread a veze implijet gwechall e kalz broioù hag a vez implijet c’hoazh e broioù zo (Rouantelezh Unanet, Stadoù Unanet Amerika). Talvezout a ra etre 40 ha 60 kantar (etre 4000 ha 6000 metr karrez), hervez ar broioù.
# Boutaneg (dzongkha)

Ur yezh tibetek eo ar **boutaneg** (boutaneg: *dzongkha* (རྫོང་ཁ) diwar *yezh* (*kha*, ཁ་) *dzong* (རྫོང་), anv ur manac'hti), komzet gant tro-dro da 133.000 den en holl e Boutan (130.000) hag India (3.000).

Yezh vroadel Rouantelezh Boutan an hini eo.

Ken tost eo ar boutaneg d'an tibeteg m'emañ ar spagnoleg d'an italianeg, da lâret eo daoust ma ma teuon o-daou diwar an hevelep kent-yezh voutin ez int deuet ken disheñvel an eil diouzh egile ma ne deu ket a-benn an dud barrek war an eil da gompren tud o komz en egile.

Peurliesañ e vez skrivet ar boutaneg gant un doare skritur tibetek ispisial anvet **skritur djoyek** (*mgyogs yig*) pe **skritur djochoumek** (*mgyogs tshugs ma*).

## Gwelet ivez

* Tibeteg
* Yezhoù tibetek

## Liammoù diavaez

* *Ethnologue*
# Oman

|  |
| --- |
|  سلطنة عُمان  Salṭanat ʿUmānSultanelezh Oman** |
|

|  |  |
| --- | --- |
|  |  |
| Banniel | Skoed-ardamez |

 |
| Ger-stur : hini ebet |
| Kan broadel: *Nashid as-Salaam as-Sultani* |
| Lec'hiadur Oman |
| Kêr-benn (ha kêr vrasañ) | Masqat 23°36′N 58°33′E |
| Yezh(où) ofisiel | Arabeg |
| **Gouarnamant** | Monarkiezh hollveliek |
|  - Sultan | Haitham ben Tariq |
| Dizalc'hded |   |
|  - Ar Bortugaled argaset kuit | 1651  |
|  - Ar Bersed a vez argaset kuit | 1744  |
|  - Fin protektorelezh Breizh-Veur | 1971  |
| Gorread |
|  - Hollad | 309.500 km² (70vet) |
|  - Dour (%) | dister |
| Poblañs |
|  - istimadur Meurzh 2017 | 4613241 () |
|  - Stankter | 8,3/km² (211vet) |
| PDK (PGP) | 2005 (istimadur) |
|  - Hollad | $40,923 miliard (85vet) |
|  - Keidenn | $14.100 (41añ) |
| **FDD**  (2004) |  0,810 (uhel) (56vet) |
| Moneiz | Rial (`OMR`) |
| Gwerzhid-eur | (UTC+4) |
|  - Hañv (Eur hañv) | (UTC+4) |
| Kod kenrouedad | .om |
| Kod pellgomz | +968 |
| 1. Istimadur poblañs o kontañ 577.293 annezad hep ar vroadelezh. |

**Oman** (arabeg عمان), ent-hir **Sultanelezh Oman**, a zo ur stad en Azia ar Mervent e gevred Ledenez Arabia, a-hed Mor Arabia ha Pleg-mor Oman. Maskat eo ar gêr-benn.

Stadoù Azia
 **Stadoù Azia**
Afghanistan • Arabia Saoudat • Armenia2 • Azerbaidjan1 • Bahrein • Bangladesh • Bhoutan • Brunei • Egipt3 • Emirelezhioù Arab Unanet • Filipinez • India • Indonezia5 • Iran • Iraq • Israel • Japan • Jordania • Jorjia1 • Kambodja • Kazac'hstan1 • Kiprenez2 • Kirgizstan • Korea an Norzh • Korea ar Su • Koweit • Laos • Liban • Malaysia • Maldivez • Mongolia • Myanmar • Nepal • Oman • Ouzbekistan • Pakistan • Qatar • Rusia1 • Republik Pobl Sina • Republik Sina (Taiwan) • Singapour • Siria • Sri Lanka • Tadjikistan • Thailand • Timor ar Reter4 • Turkia1 • Turkmenistan • Viêt Nam • Yemen

**Stadoù ha n'int ket anavezet :** Nagorno-Karabac'h2

**Tiriadoù gant ur statud dibar :** Hong Kong • Makao • Palestina

1. En Europa evit un darn. 2. En Azia e-keñver douaroniezh met a vez sellet outi evel un tamm eus Europa evit abegoù istorel ha sevenadurel.
3. En Afrika evit ar braz. 4. Lakaet a-wechoù en Okeania. 5. En Okeania evit un darn.

Monarkiezhoù ar Bed
**Afrika:** Eswatini° • Lesotho • Maroko\*
**Azia:** Arabia Saoudat°  • Bahrein\* • Bhoutan° • Brunei° • Emirelezhioù Arab Unanet^ • Japan • Jordania\* • Kambodja^ • Koweit\* • Malaysia^  • Nepal • Oman° • Qatar° • Thailand

**Kenglad ar Broadoù (*Commonwealth*):** Antigua ha Barbuda • Aostralia • Bahamas • Barbados • Belize • Grenada • Jamaika • Kanada • Papoua Ginea-Nevez • Rouantelezh Unanet • Saint Kitts ha Nevis • Santez-Lusia • Sant Visant hag ar Grenadinez • Inizi Salomon • Tonga • Tuvalu • Zeland-Nevez

**Monarkiezhoù european all:** Belgia • Danmark • an Izelvroioù • Liechtenstein\* • Luksembourg • Monako\* • Norge • Spagn • Sveden • Vatikan (Sez Santel)°^

° monarkiezh absolut, \* monarkiezh damvonreizhel, ^ monarkiezh dre zilennadegoù